OpenLLM-France/wikimedia huggingface dataset:
# Teresa Gil de Vidaure

Teresa Gil de Vidaure 13. mendeko nafar nobleziako dama bat izan zen Jakue I.a Aragoikoaren maitale izan zena, baina inoiz ez erregina.

## Biografia

Nafarroako noble baten alaba izan zen Teresa, Juan de Vidaurerena. Deiturak izan dezake harremana Bidaurre herriarekin.
Edertasun handikoa omen zen eta Jakue I.a erregea ezkontiderako hautatu zuen. Baina promesa hori hautsi zuen Aragoiko erregeak Violante Hungariakoarekin ezkontzeko 1235an. Hala ere, Jakue I.arekin maitale harremana izaten jarraitu zuen eta Teresa Gil, bere aldetik, ezkondu zen Sancho Perez de Lodosarekin.
Violante erregina 1951ean hil ondoren, Teresa Gil erregeren emazte gisa agertu zen ageri batzuetan, beste batzuetan ohaide gisa, Eliza Katolikoak ezagutu gabeko harreman baten eran. Urte horietan jabetzak eskaini zizkion erregeak Teresari: Jericako gaztelua, eta erresumako Bejís, Liria, Andilla eta Altura herriak.
1265. urtean harremana zapuztu egin zen. Erregeak arbuiatu egin zuen legenarra zuelakoan, eta bere ordez intzestu harremana hasi zuen Berenguela Alfonsorekin. Teresa Gil bizitza publikotik aldentzera behartu zuten, eta berak fundaturiko monasterio batean sartu zen, Valentzian, non hil egin zen 1285. urtean.

## Erreferentziak

* ↑ «ARAGON KINGS» fmg.ac (Noiz kontsultatua: 2018-08-23).
* 1 2 1951-, Salvadó, Albert,. (2008). Jaume I el Conqueridor. (1. ed. argitaraldia) Labutxaca ISBN 8496863484. PMC 212740632. (Noiz kontsultatua: 2018-08-23).
* ↑ Transition in crusader Valencia : years of triumph, years of war, 1264-1270. Princeton University Press 2001 ISBN 0691054754. PMC 44133058. (Noiz kontsultatua: 2018-08-23).
* ↑ Reassessing the roles of women as 'makers' of medieval art and architecture. Brill 2012, ©2012 ISBN 9789004228320. PMC 801816048. (Noiz kontsultatua: 2018-08-23).
* Datuak: Q3572684
# Teresa Gazitúa

Teresa Gazitúa Costabal (1941eko abenduaren 14a) Txileko artista eta idazlea da. Gazitúa Txileko Santiagon jaio zen. 1967an, Arte Ederren irakasle titulua lortu zuen. Eta 1968an, lizentziatu zen Artean, pinturan espezializatuta, Txileko Unibertsitate Katoliko Pontifikalean. Jarduera akademikoak garatu ditu arte irakasle gisa Txileko Unibertsitatean eta Txileko Unibertsitate Katoliko Pontifikalean.
Gazitúa marrazkilaria, grabatzailea, inprimatzailea eta paper artisaua da. Txileko zuntz naturalarekin papera ikertu eta sortu zuen lehen artistetako bat izan zen. Berarengan, ingurune naturalen eraginak daude. Maipo ibaiko granito arrokek material natural gisa balio izan dute bere lanean. Bere lana Essexeko Unibertsitateko (ESCALA) Latinoamerikako Arte Bildumako (Essex Latinoamerikako Artea Bilduma) bildumetako parte da. 2010ean, Arte Nazionalen Altazor sarirako izendatu zuten grabatu eta marrazketen kategorian eta 2012an berriz ere kategoria berean.
Gaur egun, Finis Terrae Unibertsitateko Letren Fakultateko dekanoa da.

## Erreferentziak

* ↑ «TERESA Gazitúa» APCh (Chilean National Museum of Fine Arts).
* 1 2 «Teresa Gazitúa» Printmaking and drawing (Altazor – Premio a las Artes Nacionales).
* ↑ TERESA GAZITÚA Xilografía/Papel Hecho A Mano. Colección Particula. La Muralla.cl.
* ↑ «Teresa Gazitúa» Collection (Essex Collection of Art from Latin America).
* ↑ Premio Altazor. Versión: VIII año 2007. Altazor.cl.
* ↑ Grabado verde. .

## Kanpo estekak

* Egilearen webgune ofiziala
* Teresa Gazitúa, argazkiak - Grabado Verde-n
* Teresa Gazitúa Prusiako Kultur Ondarearen Institutu Iberoamerikarraren katalogoan.
* Datuak: Q7702145
# Teresa Gorria Arrizabalaga

Apolonia Teresa Gorria Arrizabalaga (Lorka, Nafarroa Garaia, 1836 – Hondarribia, Gipuzkoa, 1905ko abenduaren 8a) Hondarribiko nesken eskolako maistra izan zen 40 urte luzez.

## Bizitza

Apolonia Teresa Gorria Arrizabalaga Lorkan (Delerri harana, Lizarrako merindadea, Nafarroa Garaia) 1836 urtean jaio zen, eta, 69 urte zituela, Hondarribian hil zen. Ezkongabe hil zen, Hondarribiko nesken eskola publikoko irakasle titularra zela. Denda kalean zegoen 1903 urtera arte. Urte horretan, nesken eskola Viteri eskola berrietara joan zen.
Teresa Gorriak Lehen Hezkuntzako Irakasle titulua lortu zuen 1860an Nafarroako Batzordean eta 1862an, Gipuzkoako Instrukzio Publikoko Probintzia Batzordearen aurrean eskola oposizioan, lehen postua lortu zuen.
Jarraian, Valladoliden, 1862ko abenduaren 5ean, Hondarribiko Nesken Eskola zuzentzeko titulua lortu zuen, Valladolideko Unibertsitateko errektore Manuel de la Cuesta Cossiok emana. 1862ko abenduaren 24an Hondarribiko Nesken Eskolako Maistra titulalarraren karguaz jabetu zen eta bertan iraun zuen 1905ean hil zen arte.
Ikasle kopuru handia izan zuen, 1903ko eskola-erroldan, Teresa Gorriak martxoaren 7an sinatu zuen urte horretako ikasleen zerrenda: 99 neska, sei eta hamahiru urte bitartekoak. Urte hartako abuztuaren 23an, Udalak Kristina Garmendia Pikabea izendatu zuen irakasle laguntzaile.

## Erreferentziak

* 1 2 3 4 5 Aintzina eta gaur, liburua. .

## Kanpo estekak

* Datuak: Q130290201
# Aspe (Bearno)

    Artikulu hau Bearnoko haranari buruzkoa da; beste esanahietarako, ikus «Aspe».
Aspe (okzitanieraz: Aspa, Vath d'Aspa, Tèrra d'Aspa; frantsesez: Aspe, Vallée d'Aspe) Pirinioetako harana da, Bearnon kokatua. Pirinioetako Parke Nazionalaren atarietako bat da.

## Geografia

Bearno Garaia (Pirinioetako eremua) osatzen duten hiru bailaretako bat da, Ossaukoarekin eta Baretosekoarekin batera. Aspeko uhaitzaren ibilbideari jarraiki, 40 km-ko luzera du haranak, Escot herrian hasi eta Somporteko mendateraino (1662 m). Hortik landa, Aragón ibarra hasten da (Huesca, Espainia).
13 udalerrik osatzen dute. Iparraldetik hegoalderako zentzuan zerrendatuta : Escot, Lourdios-Ichère, Sarrança, Bedous, Osse-en-Aspe, Aydius, Accous, Lees-Athas, Laskun, Cette-Eygun, Etsaut, Borce eta Urdos.
Ez da haran batere populatua (2.500 biztanle inguru ditu).

## Hizkuntza

Gaskoiera.

## Zer ikusi

* Ekomuseoak Lourdios-Ichere, Sarranca, Accous eta Borce herrietan.
* Borcen bertan animalia-parkea: inguruetako basabereak (sarrioak, marmotak...) eta etxabereak (Bearnoko behia, euskal artzain-txakurra, Pirinioetako astoa...) ikuskizun erdi-aske
* harkaitzean irekitako Masteriaren Bide ederra
* Portaleteko gotorlekua
* Copen harana (9 ha), Pirinioetako eremu babestuen artean sailkatua.
* Laskungo zirkua

## Erreferentziak

* ↑ Euskaltzaindiaren 149. araua: Euskal Herri inguruko exonimoak

## Kanpo estekak

* lebearn.net
* Done Jakue bidea eta Aspe harana
* Datuak: Q606200
* Multimedia: Vallée d'Aspe / Q606200
# Aspe (enpresa)

Aspe —izen osoa: ASPE Jugadores de Pelota S.L.— esku huskako pilotako kirol-enpresa bat da, 1998an sortua. Pilota sustatu eta bultzatzea du helburu nagusi. Asegarcerekin batera, esku huskako pilotako enpresarik garrantzitsuena da. Bien artean antolatzen dituzte profesional mailako hiru txapelketa nagusiak: lau eta erdikoa, binakakoa eta buruz burukoa.

## Pilotari nabarmenenak

Jokalari hauek hiru txapelketa nagusietako final bat behintzat jokatu dute:

## Egungo pilotarien zerrenda osoa

| Pilotaria | Postua | Adina | Altuera | Pisua | Jaioterria |
| Jokin Altuna Altuna, Altuna III.a | aurrelari | 28 urte | 1,80 m | 71 kg | Amezketa, Gipuzkoa |
| Darío Gómez Gil | aurrelari | 28 urte | 1,87 m | 80 kg | Ezkarai, Errioxa |
| Julen Egiguren Oiartzabal, Egiguren V.a | aurrelari | 24 urte | 1,88 m | 72 kg | Azpeitia, Gipuzkoa |
| Danel Elezkano Bilbao, Elezkano II.a | aurrelari | 30 urte | 1,85 m | 83 kg | Zaratamo, Bizkaia |
| Aitor Elordi Txakartegi | aurrelari | 28 urte | 1,82 m | 77 kg | Mallabia, Bizkaia |
| Xabier Erostarbe Arotzena | atzelari | 30 urte | 1,91 m | 83 kg | Urretxu, Gipuzkoa |
| Joseba Ezkurdia Galarraga | aurrelari | 33 urte | 1,91 m | 93 kg | Arbizu, Nafarroa Garaia |
| Ladis Galartza Lizartza | atzelari | 34 urte | 1,87 m | 91 kg | Baraibar, Nafarroa Garaia |
| Beñat Garmendia | atzelari | 27 urte | 1,81 m | 77 kg | Beasain, Gipuzkoa |
| Iker Irribarria Olazabal | aurrelari | 28 urte | 1,87 m | 80 kg | Arama, Gipuzkoa |
| Erik Jaka Soroa | aurrelari | 30 urte | 1,86 m | 83 kg | Lizartza, Gipuzkoa |
| Julen Martija Ollakarizketa | atzelari | 27 urte | 1,87 m | 82 kg | Etxeberri, Nafarroa Garaia |
| Oier Etxebarria, O. Etxebarria | atzelari | 27 urte | 1,85 m | 83 kg | Igorre, Bizkaia |
| Peio Etxeberria Vittorini, P. Etxeberria | aurrelari | 25 urte | 1,80 m | 78 kg | Ultzama, Nafarroa Garaia |
| Beñat Rezusta Mugurutza | atzelari | 31 urte | 1,92 m | 88 kg | Bergara, Gipuzkoa |
| Pedro Ruiz López | atzelari | 26 urte | 1,85 m | 85 kg | San Asensio, Errioxa |
| Iker Salaberria Orbegozo | aurrelari | 25 urte | 1,75 m | 71 kg | Goizueta, Nafarroa Garaia |
| Xabier Tolosa Abendibar | atzelari | 28 urte | 1,91 m | 93 kg | Anoeta, Gipuzkoa |
| Álvaro Untoria Hervías | atzelari | 33 urte | 1,88 m | 91 kg | Naiara, Errioxa |
| Javier Zabala Villar | aurrelari | 27 urte | 1,90 m | 78 kg | Naiara, Errioxa |
| Jose Javier Zabaleta Lasa | atzelari | 33 urte | 1,87 m | 84 kg | Etxarren, Nafarroa Garaia |

## Erreferentziak

* ↑ «Asperi buruz», Aspepelota.com.

## Ikus, gainera

* Asegarce

## Kanpo estekak

* Aspe
* Youtube
* Datuak: Q3752118
# Aspe (argipena)

Aspe izenak esanahi hauek ditu:
* Aspe harana, Bearnon, Pirinioetan.
* Aspe, Alacanteko herria, Valentziako Erkidegoan, Herrialde Katalanetan.
* Aspe, pilota enpresa.
# Aspedamita

Aspedamita mineral bat da.

## Ezaugarriak

Aspedamita mineralaren formula kimikoa hau da: ${\ce {\square 12(Fe^{2+}3Fe^{2+})Nb4(ThNb9Fe^{2+}3Ti4+O42)(H2O)9(OH)3}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 - 4 da.

## Erreferentziak

* 1 2 (Ingelesez) «Aspedamite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q18761813
# Aspe (Vinalopó Mitjà)

Aspe (gaztelaniaz eta ofizialki Aspe; valentzieraz Asp) Valentziako Erkidegoko udalerria da, Vinalopó Mitjà eskualdean eta Alacanteko probintzian kokatua.
2006an, 18.821 biztanle zituen. Udalerriko tokiko hizkuntza espainiera da baina biztanleen %14ak katalanez hitz egiten daki.

## Kanpo estekak

* Datuak: Q1770153
* Multimedia: Aspe / Q1770153
# Aspeko uhaitza

Aspeko uhaitza (frantsesez gave d'Aspe) Frantziako ibaia da, Bearno zeharkatzen duen Aturriren arroko ibaiadarra dena.
Aspe mendi inguruko zirkuko urrak bildu, Aspe harana zeharkatu eta Ossauko uhaitzarekin batera Oloroeko uhaitza sortzen du Oloroe-Donamarian

## Zeharkatutako udalerriak

| Accous Asasp-Arros Bedous Bidos Borce Cette-Eygun | Escot Etsaut Eysus Gurmençon Lées-Athas | Laskun Lurbe-Saint-Christau Oloroe-Donamaria Osse-en-Aspe Sarrance Urdos |

## Kanpo estekak

* Datuak: Q1496406
* Multimedia: Gave d'Aspe / Q1496406
# Aspatria

Aspatria, Ingalaterrako ipar-mendebaldeko dagoen udalerri bat da, Cumbria konderrian.
2011n 2.834 biztanle zituen.
* Datuak: Q1857198
* Multimedia: Aspatria / Q1857198
# Aspe Tontorra

Aspe Tontorra (gaztelaniaz: Pico Aspe edo pico de la Garganta de Aísa; aragoieraz: punta Esper) Pirinioetako mendi bat da, Aragoi autonomia erkidegoko Huescako probintziako Jazetania eskualdean. Somport eta Aísan dago. 2.645 metroko garaiera du.

## Kanpo estekak

* Datuak: Q3178760
* Multimedia: Pico de Aspe / Q3178760
# Auen (Alemania)

Auen Alemaniako udalerria da. Renania-Palatinatua estatuan kokatuta dago, [[Bad Kreuznach (barrutia)|Bad Kreuznach]] barrutian. 2014an 181 biztanle zituen 2,71 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q565885
* Multimedia: Auen (Hunsrück) / Q565885
# Aue

Aue Alemaniako hiri-udalerri bat da, Saxonia estatuan. Azken zentsuaren arabera 16.012 biztanle zituen, 20,92 kilometro koadroko azaleran.

## Kanpo estekak

* Datuak: Q57948
* Multimedia: Aue (Erzgebirgskreis) / Q57948
# Aue-Bad Schlema

Aue-Bad Schlema Alemaniako hiri-udalerri bat da, Saxonia estatuan. Azken zentsuaren arabera 19.864 biztanle zituen, 36,43 kilometro koadroko azaleran.

## Kanpo estekak

* Datuak: Q59564401
* Multimedia: Aue-Bad Schlema / Q59564401
# Auel

Auel Alemaniako udalerria da. Renania-Palatinatua estatuan kokatuta dago, [[Rhein-Lahn barrutia|Rhein-Lahn]] barrutian. 2014an 204 biztanle zituen 2,65 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q553843
* Multimedia: Auel / Q553843
# Auenstein

Auenstein Suitzako udalerria da. Argovia kantonamenduan dago, Brugg barrutia barrutian. 2014an 1,581 biztanle zituen 5,68 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q64504
* Multimedia: Auenstein, Switzerland / Q64504
Thalheim (AG) Schinznach Veltheim (AG)
# Audubon udalerria, Montgomery konderria (Illinois)

Audubon udalerria Ameriketako Estatu Batuetako Illinois estatuko udalerri bat da, Montgomery konderrian. Azken zentsuaren arabera 516 biztanle zituen, 53.96 milia karratu (139.8 km$^2$) eremuan.

## Ekonomia

2020ko zentsuaren arabera, Audubon udalerrian 227 etxebizitza zeuden. Per capita diru-sarrerak 37.217 estatubatuar dolar ziren.

## Kanpo estekak

* Datuak: Q4820268
# Auengrund

Auengrund Alemaniako udalerria da. Turingia estatuan kokatuta dago, [[Hildburghausen (barrutia)|Hildburghausen]] barrutian. 2014an 2.962 biztanle zituen 37,09 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q546627
* Multimedia: Auengrund / Q546627
# The Valley of Gwangi

The Valley of Gwangi (euskaraz Gwangi Harana), 1969ko Jim O'Connolly ingelesak zuzendutako fantasiazko western film bat da James Franciscus, Gila Golan, Richard Carlson, Laurence Naismith, Freda Jackson eta Gustavo Rojo aktoreek antzeztu zuten.
Efektu beteziak stop-motion bidez Ray Harryhausen ezagunak elkarlanean burutu zituen.

## Argumentua

Oharra: Atal honek istorio osoa edo amaiera argitzen du.
XX. mendearen hasiera, Mexiko, T.J. (Gila Golan) bere zirkua mynduko ikuskizun berri batekin nabarmenduarazi nahi duen enpresaburu bat da: 20 zentimetroko zaldi nanoaren aurkezpena. Historiaurrean aditua den Bromley doktorea (Laurence Naismith) eta Tuck (James Franciscus) abenturazalearekin batera ustez zaldi hori bizi den lekura bidaiatuko dute. Bidaia ongi doala dirudienean dinosaurio erraldoi bat topatuko dute.

## Aktoreak

* James Franciscus: Tuck
* Gila Golan: T.J.
* Richard Carlson: Champ
* Laurence Naismith: Bromley irakaslea
* Freda Jackson: Izeba Zorina
* Gustavo Rojo: Carlos
* Dennis Kilbane: Rowdy
* Mario De Barros: Bean (edota Mario de Barros)
* Curtis Arden: Lope

## Kanpo estekak

* IMDBko fitxa irakurgai (Ingelesez)
* Datuak: Q212582
* Multimedia: The Valley of Gwangi / Q212582
# The Van (1996ko filma)

The Van (euskaraz Furgoneta) 1996ko Stephen Frears ingeles zinema zuzendariaren filma bat da. Colm Meaney, Donal O'Kelly, Ger Ryan, Caroline Rothwell, Neilí Conroy, Rúaidhrí Conroy, Brendan O'Carroll eta Stuart Dunne aktoreek antzeztu zuten.
Dublingo langile auzoetan girotutako Roddy Doyle idazlearen The Barrytown trilogia osatzen duten hiru eleberrietan oinarritutako hiru filmetako azkena da, aurrekoak The Commitments (1991) eta The Snapper (1993) zirelarik.

## Argumentua

Filma 1990. urteko udan Dublingo fikziozko "Barrytown" izeneko langile auzoan girotua dago. Brendan "Bimbo" Reeves (Donal O'Kelly) bere okin lanpostutik kaleratu berri dute. Bere kaleratze diruaz furgoneta bat erosi eta Larry (Colm Meaney) lagunarekin batera fish and chips postu mugikor bat jarriko dute, honela lanbide berri bat izateko asmoz. Honela bada, 1990eko Italiako Munduko Futbol Txapelketan Irlandako futbol selekzio nazionala burutzen ari den joko bikainaren eta horrek irlandar gizartea sortu duen poztasun eta ikusmiraren abagunea aprobetxatuz, heuren furgonetarekin auzoz-auzo eta herriz-herri joan eta negozioa egiteko sekulako aukera bikaina ikusiko dute. Baina bi lagunen arteko harremana laster txartuko da, Bimbo eta haren emaztea den Maggiek (Ger Ryan) piskanaka nagusiaren papera hartzen dutenean. Larryren ustez Maggie bi lagunen arteko hasertzearen arrazoia da, eta Bimbo harengandik urrundu nahi duela pentsatzen du. Des O'Callaghan osasun inspektorea etorri eta higiene ezarengatik furgoneta itxiaraziko du. Bimboren ustez Larryk Osasun Ministerioari furgonetari buruz mintzatu omen zitzaien, honek bi lagunen haserrea ekarriko du. Larryk lana lagako du, nahiz eta Bimbok bere laguna lanera itzultzeko ahaleginak egin. Azkenik, Bimbok furgoneta itsasora botako du, honela Larryren adiskidetasuna berreskuratuz.

## Aktoreak

* Colm Meaney: Larry
* Donal O'Kelly: Brendan "Bimbo" Reeves
* Ger Ryan: Maggie Reeves, Brendanen emaztea
* Caroline Rothwell: Mary, Larryren emaztea
* Neilí Conroy: Diane, Larryren alaba
* Rúaidhrí Conroy: Kevin, Larryren semea
* Brendan O'Carroll: Weslie
* Stuart Dunne: Sam

## Kanpo estekak

* The Van filmaren IMDBko fitxa irakurgai (Ingelesez)
* Datuak: Q1419676
# The Usual Suspects

The Usual Suspects (euskaraz Ohiko Susmagarriak) 1995ko Bryan Singer estatubatuar zinema zuzendariaren filma bat da. Bertan Stephen Baldwin, Gabriel Byrne, Benicio del Toro, Chazz Palminteri, Kevin Pollak, Pete Postlethwaite eta Kevin Spacey aktoreek antzeztu zutelarik.
1996ko Jatorrizko gidoi onenaren Oscar Saria (Christopher McQuarrie) eta Gizonezko bigarren aktore onenaren Oscar Saria (Kevin Spacey) irabazi zituen, gainera 1996ko hiru BAFTA Sari ere irabazi zituen (Filma Onena, Gidoi Onena eta Muntaia Onena), bai eta 1996ko 3 Saturn Sari ere (Akzio/Abenturazko Filma Onena, Gidoi Onena eta Musika Onena).

## Argumentoa

Roger "Verbal" Kint (Kevin Spacey) erdipurdiko iruzurgile elbarritu bat da, Los Angeles hiriko poliziaren galdeketan batean dago eta bere galdeketaria den Kujan agenteari (Chazz Palminteri) aurretik Los Angelesko portuan zegoen ontzi batetan jazotako tiroketa eta honen inguruko istorioa azaltzen dio. "Verbal" iruzurgileak Kujan poliziaren atseginerako gertakari honen aurretik jazotako nondik-norakoak, bere taldekiden zoria eta istorio guztia "argitzeko" asmoz modu erretrospektiboan kontatzen du, honela hasiera batean kriminal taldeen arteko liskar eta hilketa bat dirudien gertakaria korapilatuz joango da, tartean Keyser Söze hungariar buruzagi mafioso eta misteriotsuaren pertsonaia agertuko delarik.
Filman denek aipatu baina inork aurpegirik ikusi ez dion Keyser Söze pertsonaia misteriotsuaren inguruko Charles Baudelaire frantziarraren esaldi ospetsu bat aipatzen da:
| « | Deabruaren azpijoko handiena mundua bere ez izateaz konbentzitzea izan zen. | » |

## Aktoreak

* Gabriel Byrne: Dean Keaton.
* Kevin Spacey: Roger "Verbal" Kint
* Benicio Del Toro: Fred Fenster.
* Stephen Baldwin: Michael McManus.
* Kevin Pollak: Todd Hockney
* Chazz Palminteri: Dave Kujan.
* Pete Postlethwaite: Kobayashi-
* Suzy Amis: Edie Finneran
* Giancarlo Esposito: Jack Baer
* Dan Hedaya: Jeff Rabin.
* Paul Bartel: Smuggler
* Peter Greene: Redfoot.

## Sariak

* 1996ko Jatorrizko gidoi onenaren Oscar Saria (Christopher McQuarrie)
* 1996ko Gizonezko bigarren aktore onenaren Oscar Saria (Kevin Spacey)
* 1996ko hiru BAFTA Sari (Filma Onena, Gidoi Onena eta Muntaia Onena)
* 1996ko 3 Saturn Sari (Akzio/Abenturazko Filma Onena, Gidoi Onena eta Musika Onena).

## Kanpo estekak

* The Usual Suspects filmaren iragarkia ikusgai (Ingelesez)
* The Usual Suspects filmaren IMDBko fitxa irakurgai (Ingelesez)
* Datuak: Q132351
# The Valet's Wife

The Valet's Wife filma David Wark Griffith zinemagilearen lana da, 1908. urtekoa.

## Pertsonaiak

* Mack Sennett
* Charles Avery
* George Gebhardt
* Robert Harron
* Guy Hedlund
* Arthur V. Johnson
* Florence Lawrence
* Owen Moore
* Harry Solter

## Erreferentziak

* ↑ The Valet’s Wife; or, The Deceiving Uncle
* ↑ The Valet’s Wife

## Kanpo estekak

* imdb.com
* Datuak: Q3523190
# The Vanishing (2018ko filma)

The Vanishing (titulu antzekoa Keepers), 2019ko Kristoffer Nyholm danimarkar zinema zuzendariak zuzendutako thriller psikologiko film bat da. Gerard Butler eta Peter Mullan aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1900, Eskozia, Flannan uhartedia. Thomas, James eta Donald (Peter Mullan, Gerard Butler eta Connor Swindells) itsasargizainak biztanlerik gabeko uhartetxo batera iritsi eta bertako itsasargiko eguneroko lanei ekingo diete. Baina ezusteko zerbait jazoko da: zeozer bitxia topatu dute, itsasargizain batek zaindu beharko ez luketen zeozer. ERantzun guztiak eduki dizazkeen itsasontzi bat ikustean gauzak oraindik eta gehiago nahastuko dira.

## Aktoreak

* Gerard Butler: James Ducat
* Peter Mullan: Thomas
* Olafur Darri Olafsson: Boor
* Connor Swindells: Donald

## Kanpo estekak

* IMDBko fitxa irakurgai (Ingelesez)
* Datuak: Q29514859
# The Valley (Aingira)

The Valley, Erresuma Batuko itsasoaz haratagoko Aingira dependentziako hiriburua da.
2020ean 3.269 biztanle zituen.
* Datuak: Q30994
* Multimedia: The Valley, Anguilla / Q30994
# The Vampire Lovers

The Vampire Lovers (euskaraz Banpiro Maitaleak), 1970eko Roy Ward Baker ingeles zinema zuzendaria eta Hammer Film Productions ekoiztetxearen beldurrezko film bat da. Sheridan Le Fanu irlandar idazlearen Carmilla (1872) eleberrian oinarritua dago. Peter Cushing, Ingrid Pitt, Madeline Smith, Kate O'Mara eta Jon Finch aktoreek antzeztu zuten.
Karnstein Trilogia osatzen duten filmeetako lehena da, Lust for a Vampire (1971) eta Twins of Evil (1972) filmeekin batera. Hiruek ere banpiroen gaiaz gain lesbianismoa ukitzen dute.

## Argumentua

Oharra: Atal honek istorio osoa edo amaiera argitzen du.
1790eko hamarkada, Austria, Estiria. Hartog (Douglas Wilmer) zaldun gaztea bere arreba (Kirsten Lindholm) mendekatzeko asmoz Karnsteindarren gaztelura joan da, banpiroek hil baizuten. Bertan, banpiroetako baten hil-ohiala bereganatu ostean berarengana erakarriko du. Baina izuak geldiarazi, eta bere lepoan zintzilik daraman gurutzeak bakarrik salabatu ahal izango du. Orduan, emakume banpiroaru burua moztuko dio...

## Aktoreak

* Ingrid Pitt: Marcilla/Carmilla/Mircalla Karnstein
* Peter Cushing: Spielsdorf jenerala
* George Cole: Roger Morton
* Dawn Addams: Kondesa
* Pippa Steel: Laura
* Madeline Smith: Emma Morton
* Kate O'Mara: Perrodot andrea (gobernadorea)
* Douglas Wilmer: Joachim von Hartog baroia
* Jon Finch: Carl Ebhardt
* Ferdy Mayne: Doktorea
* Kirsten Lindholm: Lehen banpiroa
* John Forbes-Robertson: Beltzezko gizona
* Shelagh Wilcocks: Etxeko nagusia
* Janet Key: Gretchin
* Harvey Hall: Renton
* Charles Farrell: Lurjabea

## Kanpo estekak

* IMDBko fitxa irakurgai (Ingelesez)
* Datuak: Q1550340
* Multimedia: The Vampire Lovers / Q1550340
# The Uski's

The Uski's rock musika talde bizkaitarra da, surf musika estilokoa, Busturialdean eta kostaldean sortutakoa.
Rock surf musika estiloaz gain, taldearen ezaugarri nagusia abestietan mendebaleko euskara edo bizkaiera erabiltzea da, bereziki Ibarrangelu eta Elantxobeko euskara.

## Taldekideak

* Iñigo Eiguren (ahotsa)
* Iñaki Astoreka (bateria)
* Jon Zameza (gitarra, baxua, koruak)
* Anartz Laka (gitarra, baxua, koruak)
* Oier Laka (gitarra, baxua, koruak)

## Diskografia

* Itxosun zarati (Oihuka, 2005)
* Barikun (Oihuka, 2007)
* Katuek bezela (Baga-Biga, 2009)
* Tximinotan (Baga-Biga, 2012)
* The Uski's (Baga-Biga, 2015)

## Ikus, gainera

* Euskal Herriko musika garaikidea

## Kanpo estekak

* (Gaztelaniaz)Taldearen wegbunea
* Datuak: Q9087162